b"\n_START_ARTICLE_\nPara (pinigas)\n_START_PARAGRAPH_\nPara (turk. para, i\xc5\xa1 pers. p\xc4\x81rah 'moneta')) \xe2\x80\x93 buv\xc4\x99s Osman\xc5\xb3 imperijos, Turkijos, Juodkalnijos ir Albanijos piniginis vienetas, dabar \xe2\x80\x93 Serbijos dinaro 1/100 dalis. Anks\xc4\x8diau buvo 1/100 Jugoslavijos dinaro._NEWLINE_Osman\xc5\xb3 para buvo lygi 1/40 kuru\xc5\xa1o (\xc5\xa1is buvo pagrindinis piniginis vienetas) ir 3 ak\xc4\x8d\xc4\x97ms. Dabar 1/100 Turkijos liros yra 1 kuru\xc5\xa1as._NEWLINE_Serbijoje para nuo XIX a. yra smulkesn\xc4\x97 dinaro dalis. Juodkalnijos perperas, naudotas 1906-1918 m., buvo padalintas \xc4\xaf 100 par\xc5\xb3. Albanijos para buvo Albanijos valiuta, kol 1926 m. buvo \xc4\xafvestas Albanijos lekas._NEWLINE_Alban\xc5\xb3, graik\xc5\xb3, bulgar\xc5\xb3, makedon\xc5\xb3, rumun\xc5\xb3, serb\xc5\xb3 ir turk\xc5\xb3 kalbose para ar jo daugiskaita \xcf\x80\xce\xb1\xcf\x81\xce\xac\xce\xb4\xce\xb5\xcf\x82, pari, pare, parale, paraja ar paralar yra bendras \xc5\xbeodis, rei\xc5\xa1kiantis 'pinigai'."